EL
C 252/76
Επίσημη Εφημερίδα της Ευρωπαϊκής Ένωσης
17.7.2023
Αιτήματα Ο προσφεύγων-ενάγων — ζητεί από το Γενικό Δικαστήριο: — την ακύρωση της αποφάσεως της 15ης Ιουλίου 2022 του εκτελεστικού συμβουλίου αριθ.
[εμπιστευτικό] (1) — την αποζημίωση του προσφεύγοντος-ενάγοντος ex aequo et bono με το ποσό των 5 000 ευρώ για την αποκατάσταση της ζημίας που προκλήθηκε από τις καταγγελθείσες παρανομίες, οι οποίες δεν καλύπτονται επαρκώς από την ακύρωση της βλαπτικής αποφάσεως· — την καταδίκη του καθού-εναγομένου στα δικαστικά έξοδα.
Λόγοι ακυρώσεως, ισχυρισμοί και κύρια επιχειρήματα Προς στήριξη της προσφυγής-αγωγής του, ο προσφεύγων-ενάγων προβάλλει πέντε λόγους. 1.
Με τον πρώτο λόγο προβάλλεται παράβαση του άρθρου 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) λόγω της παράνομης πολλαπλότητας των διαδικασιών και των αρμόδιων για τη σύναψη συμβάσεων προσλήψεως αρχών (στο εξής: «ΑΣΣΠΑ») όσον αφορά την εξέταση της αιτήσεως αρωγής του προσφεύγο­ ντος-ενάγοντος, όπερ κατέστησε άνευ λόγου περίπλοκο τον σχετικό φάκελο, το μεγαλύτερο μέρος του οποίου δεν ελήφθη υπόψη στην εξέταση της δεύτερης αιτήσεως, με συνέπεια την παραμόρφωση του σχετικού πλαισίου. 2.
Με τον δεύτερο λόγο προβάλλεται πολλαπλότητα των ΑΣΣΠΑ και, τουλάχιστον αντικειμενική, παραβίαση της αρχής της αμεροληψίας.
Ο προσφεύγων-ενάγων επικαλείται σύγκρουση συμφερόντων και στέρηση του δικαιώματος διενέργειας διπλής, ουδέτερης, διοικητικής εξετάσεως του φακέλου του. 3.
Με τον τρίτο λόγο προβάλλεται πλάνη περί το δίκαιο στην οποία υπέπεσε η ΑΣΣΠΑ, καθόσον εξέτασε την αίτηση αρωγής του προσφεύγοντος-ενάγοντος μόνον υπό το πρίσμα του άρθρου 12α του ΚΥΚ, χωρίς να την εκτιμήσει υπό το πρίσμα του άρθρου 12, όπερ οδήγησε σε πρόδηλη πλάνη εκτιμήσεως όσον αφορά την ύπαρξη απρεπών συμπεριφορών έναντι του προσφεύγοντος-ενάγοντος. 4.
Με τον τέταρτο λόγο προβάλλεται προσβολή του δικαιώματος αποτελεσματικής ακροάσεως, για τον λόγο ότι δεν εγχειρίστηκε στον προσφεύγοντα-ενάγοντα το σύνολο των στοιχείων βάσει των οποίων οι διενεργούντες την έρευνα συνέταξαν την έκθεση της διοικητικής έρευνας ούτε και των στοιχείων βάσει των οποίων η ΑΣΣΠΑ εξέδωσε την απόφασή της, τουλάχιστον εγκαίρως, όπερ συνιστά προσβολή του δικαιώματος σε δίκαιη διαδικασία. 5.
Με τον πέμπτο λόγο προβάλλεται παράβαση του καθήκοντος αρωγής, καθόσον ο καθού-εναγόμενος δεν έλαβε τα κατάλληλα μέτρα κατά τη διάρκεια της έρευνας καθ’ υπέρβαση της εύλογης προθεσμίας.
(1)
Μη δημοσιοποιούμενα εμπιστευτικά στοιχεία.
Προσφυγή της 24ης Μαΐου 2023 — Fridman κατά Συμβουλίου (Υπόθεση T-296/23) (2023/C 252/91) Γλώσσα διαδικασίας: η γαλλική Διάδικοι Προσφεύγων: Mikhail Fridman (Λονδίνο, Ηνωμένο Βασίλειο) (εκπρόσωποι: T. Marembert και A. Bass, δικηγόροι) Καθού: Συμβούλιο της Ευρωπαϊκής Ένωσης Αιτήματα Ο προσφεύγων ζητεί από το Γενικό Δικαστήριο: — να ακυρώσει την απόφαση (ΚΕΠΠΑ) 2023/572 (1) του Συμβουλίου, της 13ης Μαρτίου 2023, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, κατά το μέρος που αφορά τον προσφεύγοντα·